En stygg velt etter omtrent ti mil førte til at flere måtte ut av rittet med store skader, blant andre sammenlagtkandidatene Jurgen Van den Broeck og Aleksandr Vinokurov samt Frederik Willems og David Zabriskie. Dette førte til at hovedfeltet stoppet opp og dagens brudd som bestod av Thomas Voeckler, Johnny Hoogerland, Juan Antonio Flecha, Sandy Casar, Luis León Sánchez og Niki Terpstra økte forspranget sitt. 36 km før mål kjørte en bil fra fransk TV inn i Flecha som igjen traff Hoogerland som fløy inn i et piggtrådgjerde. Begge klarte å fullføre etappen. Hoogerland overtok klatretrøya. Luis León Sánchez vant etappen, mens Thomas Voeckler overtok ledertrøya.